Source: https://oigusaktid.tallinn.ee/?id=3003&aktid=110408
Timestamp: 2018-09-25 11:02:32+00:00
Document Index: 1958539

Matched Legal Cases: ['§ 6', '§ 45', '§ 1', '§ 2', '§ 3', '§ 4', '§ 5', '§ 6', '§ 7', '§ 8']

Tallinna Õigusaktide andmebaas
Abi Tagasiside
Sirvi teemade järgi
Redaktsioonid
Linnavolikogu istungid
RT ingliskeelsed tõlked
Aktile I Prindi I PDF I Tagasi nimekirja
Akti päis
Tallinna munitsipaalharidusasutuste töötajate töötasustamise alused
Tallinna Linnavolikogu 21.02.2008 määrus number 8
Jõustumine: 28.02.2008
Kehtetuks tunnistamine: 12.03.2009
Redaktsiooni kehtivus: 28.02.2008 - ...
KEHTETU:
Tvk m 05.03.2009 nr 6 jõust. 12.03.2009; rakendatakse alates 01.01.2009
21. veebruar 2008 nr 8
Määrus kehtestatakse kohaliku omavalitsuse korralduse seaduse § 6 lg 2, põhikooli- ja gümnaasiumiseaduse § 45 lg 2 alusel ja kooskõlas 2008. aasta riigieelarve seadusega ning Tallinna Linnavolikogu 20. detsembri 2007 määrusega nr 58 “Tallinna linna 2008. aasta eelarve”.
§ 1. Töötasustamise põhimõtted
(1) Käesoleva määrusega kinnitatakse Tallinna munitsipaalharidusasutuste (edaspidi haridusasutused) töötajate töötasustamise alused ja kuupalga alammäärad.
(2) Tallinna haridusasutuste töötajate töötasustamise põhimõtted on ühtsed ning toetavad Tallinna kohaliku omavalitsuse mainet atraktiivsest tööandjast ja aitavad värvata, säilitada ja motiveerida kõrge tasemega pedagooge ja teisi töötajaid.
(3) Pedagoogide töötasustamisel arvestatakse pedagoogile atesteerimisel omistatud ametijärku.
(4) Töötajate töötasustamine peab lähtuma riigi ja Tallinna õigusaktidest, töötasustamise põhimõtted peavad toetama haridusasutustele pandud ülesannete efektiivset elluviimist ja olema avalikud.
(5) Töötasustamise põhimõtted toetavad haridusasutuse juhi iseseisvat otsustusõigust haridusasutuse eesmärke toetava ja tulemustele suunatud palgakorralduse rakendamisel. Haridusasutuse juht töötab koostöös hoolekoguga välja haridusasutuse palgajuhendi lähtudes asutuse eelarves töötasudeks ette nähtud vahenditest. Palgajuhendi kinnitab haridusasutuse juht.
§ 2. Haridusasutuste juhtide kuupalga alammäärad
(1) Munitsipaalkooli direktori kuupalga alammäär on lähtuvalt õpilaste arvust koolis järgmine:
1) kuni 400 õpilast
17 080 krooni;
2) 401 - 700 õpilast
20 130 krooni;
3) üle 700 õpilase
22 570 krooni.
(2) Munitsipaalkutseõppeasutuse direktori kuupalga alammäär on 23 180 krooni.
(3) Lasteaed-algkooli, lasteaed-põhikooli juhataja kuupalga alammäär on 15 860 krooni.
(4) Koolieelse lasteasutuse juhataja kuupalga alammäär on lähtuvalt rühmade arvust lasteasutuses järgmine:
1) 1 - 3 rühma
14 030 krooni;
2) 4 - 10 rühma
15 860 krooni;
3) 11 - 12 rühma
17 080 krooni.
(5) Munitsipaalhuvikooli direktori kuupalga alammäär on lähtuvalt õpilaste arvust huvikoolis järgmine:
1) kuni 900 õpilast (v.a Tallinna Muusikakool, Nõmme Muusikakool)
2) 901 – 1800 õpilast (sh Tallinna Muusikakool, Nõmme Muusikakool)
3) üle 1800 õpilase
20 130 krooni.
(6) Lasnamäe Lastekeskuse direktori kuupalga alammäär on 15 860 krooni.
(7) Tallinna Õpetajate Maja direktori kuupalga alammäär on 17 080 krooni.
§ 3. Haridusasutuste juhtide lisatasud, preemiad ja toetused
(1) Tallinna Haridusameti (edaspidi haridusameti) juhatajal on õigus haridusasutuse juhile haridusasutuse eelarves töötasudeks ette nähtud vahendite piires määrata:
1) kehtestatud kuupalga alammäärast kõrgem kuupalgamäär, näidates ära palgamäära suurendamise põhjendused;
2) lisatasusid kuus kokku kuni 50% haridusasutuse juhile määratud kuupalgamäärast nõutavast tulemuslikuma töö eest või haridusasutuse juhiga peetud tulemusvestluse põhjal või täiendavate tööülesannete täitmise eest;
3) preemiaid ja toetusi, mille maksmise tingimused ja korra kehtestab haridusameti juhataja käskkirjaga.
(2) Haridusasutuse juhile määratud lisatasust teavitab haridusamet asjaomase haridusasutuse hoolekogu.
§ 4. Pedagoogide kuupalga alammäärad ja klassijuhataja ülesannete täitmise tasu
(1) Klassiõpetaja, põhikooli aineõpetaja, gümnaasiumi aineõpetaja, parandusõppe õpetaja, kutseõppeasutuse üldharidusainete õpetaja ja kutseõpetaja kuupalga alammäär vastavalt atesteerimisel omistatud ametijärgule on järgmine:
1) noorempedagoog
9 516 krooni;
2) pedagoog
10 077 krooni;
3) vanempedagoog
11 517 krooni;
4) pedagoog-metoodik
13 908 krooni.
(2) Klassijuhataja ülesannete täitmise eest makstakse lõikes 1 nimetatud pedagoogidele tasu, mille alammäär on 1400 krooni kuus.
(3) Pedagoogide (v.a lõikes 1 nimetatud) kuupalga alammäärad vastavalt atesteerimisel omistatud ametijärkudele on järgmised:
11 350 krooni;
12 950 krooni.
(4) Need kuupalga alammäärad on tagatud kõrgharidusega pedagoogidele. Kutsekesk- või keskeriharidusega ja pedagoogide kvalifikatsiooninõuetele vastavate pedagoogide kuupalga alammäär võib olla kõrgharidusega pedagoogide kuupalga alammäärast kuni 15% madalam.
§ 5. Haridusasutuste teiste töötajate töötasustamine
(1) Haridusasutuse halduspersonali (v.a asutuse juht), spetsialistide, kantseleitöötajate, tööliste ja abipersonali töötasustamise põhimõtted sätestatakse haridusasutuse palgajuhendis.
(2) Koolieelse lasteasutuse õpetaja abi kuupalga alammäär on 5040 krooni.
§ 6. Haridusasutuste pedagoogide ja teiste töötajate lisatasud, preemiad ja toetused
(1) Haridusasutuse juhil on õigus haridusasutuse eelarves töötasudeks ette nähtud vahendite piires ning lähtudes haridusasutuse palgajuhendist määrata:
1) pedagoogidele kehtestatud kuupalga alammäärast kõrgem kuupalgamäär, näidates ära selle suurendamise põhjendused;
2) lisatasusid kokku kuus kuni 50% ametikohale määratud kuupalgamäärast pedagoogidele ja teistele töötajatele täiendavate tööülesannete täitmise või nõutavast tulemuslikuma töö eest;
3) preemiaid ja toetusi.
§ 7. Määruse kehtetuks tunnistamine
Tallinna Linnavolikogu 8. veebruari 2007 määrus nr 3 “Tallinna munitsipaalharidusasutuste töötajate töötasustamise alused” tunnistatakse kehtetuks.
§ 8. Määruse jõustumine ja rakendamine
(1) Määrus jõustub 28. veebruaril 2008.
(2) Määrust rakendatakse alates 1. jaanuarist 2008.
(3) Linnavalitsusel arvestada käesolevast määrusest tulenevaid täiendavaid kulusid Tallinna 2008. aasta eelarve muutmisel.
Toomas Vitsut
Tallinna Linnavolikogu esimees
Copyright Â©